Hei! Olen Sid Roth.
Tervetuloa maailmaani, joka on luonnollisesti yliluonnollinen.
Monta vuotta sitten luin kirjan munkista nimeltä veli Laurentius.
En voinut laskea kirjaa kädestäni.
Munkki pesi työkseen astioita. Se oli hänen kokopäivätyönsä.
Vaatimattomassa työssään hän hankki niin läheisen suhteen Jumalaan, -
että se sai kuninkaallisten huomion.
Hän eli paikassa, jota Raamattu kutsuu "salaiseksi paikaksi", -
ja pysyi siinä yötä päivää. Hän säteili Jumalan läsnäoloa.
Sain kirjan luettua loppuun ja olin erittäin pettynyt.
Hän ei kertonut, miten Jumalan läsnäolon paikkaan päästään!
Vieraani asuvat siinä salaisessa paikassa yötä päivää.
He kertovat, miten se onnistuu.
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa, Pyhä Henki! Tunnustamme läsnäolosi.
Tämä puhujakoroke on Sinun. Johda Sinä tätä ohjelmaa.
Vieraani Dennis ja Jen Clark -
ovat vuosikausia opettaneet tuhansille, -
miten eletään Jumalan ilmeisessä läsnäolossa, vaelletaan eheydessä, -
kuullaan Jumalaa selvästi ja saadaan rukouksiin vastaus.
Tri Jen, mikä oli taustasi, ennen kuin tapasit Dennisin?
Olin laillistettu sielunhoitaja. Minulla oli psykologian tutkinto.
Ne olivat ansioni, mutta olin hyvin turhautunut kristitty. - Miksi?
Olin seurakunnassa -
ja toimin sielunhoitajana ihmisille, joilla oli ongelmia.
En nähnyt ihmisten juuri muuttuvan.
Uskoontulo muutti heitä hieman, mutta monet olivat haavoittuneita.
Eräskin ystävä sai hermoromahduksen.
Ihmiset kävivät sielunhoitajalla, mutta en nähnyt muutosta parempaan.
Eräs sielunhoitaja antoi ennusteen tulevaisuudellesi. Mikä se oli?
Tämä sielunhoitaja oli ohjaajani.
Hän oli suositellut Dennisille, että tämä ei menisi kanssani naimisiin.
Tunne-elämäni vaurioiden takia minusta ei tulisi hyvää kristittyä.
Hänestä tilanne uskoontulon hetkellä määritti ihmisen tulevaisuuden.
Melkoisen surullista.
Menit seurakunnan rukouskokoukseen. Miehesi oli kuollut.
Dennis tuli samaan kokoukseen. - Rukoilimme kaikki yhdessä.
Äkkiä eräs nuori nainen romahti aivan täysin.
Hän vääntelehti lattialla, itki ja piteli päätään.
Ajattelin itsekseni, että nainen tarvitsisi 5 - 10 vuotta terapiaa.
Dennis, sinulle se oli tavallista.
Kuuntele, mitä sitten tapahtui. Kaikki vain tuijottivat naista.
Dennis meni naisen luokse, laskeutui toisen polvensa varaan -
ja alkoi rukoilla hänen kanssaan.
Tunne-elämän linnakkeet murtuivat.
Demoniset voimat pakenivat, kun kielteiset tunteet käsiteltiin.
Nainen vapautui. Ei kulunut kymmentä minuuttiakaan, -
kun hän oli jaloillaan ja hymyili Pyhän Hengen ympäröimänä.
Minusta se oli huikeaa.
Siitä voisi olla valtava apu koko maailman seurakunnalle.
Seurakuntahan voisi parantua.
Ohitetaan muutama vaihe. Te menitte naimisiin.
Dennis, kerroit Jenille kaiken sen, mitä Jumala oli opettanut sinulle.
Hän vapautui asiasta, jota psykiatri oli pitänyt parantumattomana.
Elätte salaisessa paikassa yötä päivää.
Miten opitte sen?
Luitte veli Laurentiuksen kirjan, niin kuin minäkin. Kertokaa hänestä.
Hän oli 1600-luvulla elänyt munkki, joka pesi työkseen astioita.
Hän harjoitti Jumalan läsnäolossa elämistä Jumalan rakkaudesta käsin.
Hän eli siinä jatkuvasti.
Ymmärsin munkin kokemuksia, mutta kukaan muu ei puhunut sellaisesta.
Pääasia, jonka munkilta opin ja jonka henkeni todisti oikeaksi, -
oli se, että hän rukoili jatkuvasti.
Joka hetki on erityistä aikaa.
Pyhä Henki oli opettanut sen minulle uskontieni alussa hengenkoulussa.
Halusin kaikkiin raamattukouluihin, mutta ensin tulikin hengenkoulu.
Jumala halusi opettaa minua.
Sen koulun opetuksista muodostui perusta kaikelle toiminnallemme.
Häidenne jälkeen vaimosi koki täyden muutoksen 60 päivässä.
Pistitte sen kurssin muotoon.
Se, mikä toimi Jenille ja sinulle, toimii jokaisen kohdalla.
Jen kertoi isosta ongelmastaan, ja sinä puhuit samasta asiasta.
Hän uskoi vilpittömästi mielessään, mutta se ei päässyt sydämeen asti.
Uskon, että useimmilla uskovilla on aivan sama ongelma.
Minäkin koin ja koen edelleenkin samaa. Kerro siitä.
Kerron esimerkin. Olin matkalla noin 15 pastorin ryhmässä.
Meitä oli Kanadasta ja USA:sta.
Menimme Kanadassa seurakuntaan. Tilaisuudessa oli noin 300 ihmistä.
Mikrofoni kiersi pastorien käsissä.
Kun mikrofoni tuli minulle, pyysin luokseni kaikkia niitä, -
jotka eivät koe olevansa hengellisiä ja joiden on vaikea vastaanottaa.
Niistä kolmestasadasta luokseni tuli 18 ihmistä ja sanoi:
"En ikinä ymmärrä, mitä tapahtuu. Elän kai järjen, en hengen mukaan."
Ei kulunut viittä minuuttiakaan, -
kun kaikki 18 kokivat Jumalan rauhan aivan uudella tavalla, -
itkivät tai juopuivat Hengessä. Aivan jokaisen kohdalla kävi niin.
Osa pastoreista sanoi, ettei ikinä kutsuisi luokseen sellaisia ihmisiä.
Joku ihmetteli, miten tein sen.
Pään tasolta piti siirtyä sydämeen. Kaikki on sijainnista kiinni.
Sijaintia pitää vaihtaa, jos ei koe mitään. Kaikilla on sama kojeisto.
Jen, sen jälkeen, kun miehesi Dennis oli palvellut sinua, -
tapasit uudestaan entisen sielunhoitajasi. Mitä tapahtui?
Hän katsoi minua silmät selällään ja kysyi: "Mitä sinulle on tapahtunut?"
Muutuin niin täysin. Itsekään tuskin muistin, millainen olin ollut.
Kuvaile, millainen olit ennen. - Olin haavoittunut ja lannistunut.
Olin onneton ja todella ahdistunut. Koin jatkuvaa pientä ahdistusta.
Veli Laurentius vaelsi rauhassa.
Jeesus antoi meille rauhansa. Niin meidän on tarkoitus elää.
Siitä tietää pysyvänsä viinipuussa.
Olemme yhteydessä Häneen salaisessa paikassa, -
kun koemme Hänen rauhansa.
Tämän Dennis opetti minulle. Minulla oli paljon haavoja.
Parannuin, mutta tärkeintä oli se, että janosin Jumalaa.
Olin lukenut veli Laurentiuksen ja muiden kristittyjen kokemuksista.
Halusin elää samalla tavalla.
Dennis opetti menemään salaiseen paikkaan ja elämään sieltä käsin.
Harva uskova tietää eron maallisen ja taivaallisen anteeksiannon välillä:
maallinen on pitkä prosessi, mutta taivaallinen tapahtuu hetkessä.
Jatkamme pian ohjelmaa.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Monet katsojat ovat kokeneet ihmeitä katsottuaan ohjelmaa.
Pyysin rukousta elokuussa 2017.
Hurrikaani Harvey lähestyi Houstonia, ja olin lähdössä Floridaan.
Poikani oli neljä päivää jumissa Houstonin-asunnossani, -
sillä pohjakerros oli veden vallassa.
Monien ihmeiden kautta sain hänet ja tavaramme ulos sieltä.
Floridassa ehdin juuri purkaa tavarat ennen hurrikaani Irmaa.
Rukoilitte taas puolestani.
Tuuli myrskyn lailla, ja valtavia puita irtosi juurineen ympärillä.
Avatessani ulko-oven kuulin tuulen ja tunsin maan tärisevän, -
mutta pihapuuni tuskin liikkuivat eikä rojua lentänyt meitä kohti.
Myrsky kiersi pihamme.
Jeshuan yliluonnollisen avun ansiosta -
selvisin naarmuitta kahdesta hurrikaanista.
Jos ohjelma on koskettanut sinua, jaa todistuksesi tässä osoitteessa.
Yliluonnollista-ohjelma jatkuu.
Dennis, näytä meille lyhyesti, -
miten sait vaimosi siirtymään päästä henkeen.
Selitä ensin meille, mitä teet, ja näytä se sitten käytännössä.
Ensin suljetaan silmät. Useimmille on helpompaa rukoilla sillä tavalla.
Sitten Jen laittaa kätensä vatsalle, vähän kauemmas veripumpusta.
Tähän ei tarvittu sanoja.
Sitten sanon: "Sinun Jeesuksesi tuli tuonne. Hän on sydämessäsi."
Kun sain hänet hiljentämään äänekkään lihansa, sanoin:
"Tunnetko tuon rauhan? Se on Messiaasi, Jeesuksesi.
Kosketat Rauhanruhtinastasi."
Kun olin opettanut Jenin löytämään tuon kiinnekohdan, olimme valmiit.
Ihmiset luulevat, että anteeksianto vie pitkän aikaa ja on vaikeaa.
Kun annetaan anteeksi siellä, mitä Raamattu nimittää sydämeksi, -
se käy hetkessä, kuin pelastuminen.
Ei tarvinnut kamppailla tai odottaa, kun uudestisynnyit samassa paikassa.
Otit vastaan anteeksiannon. Se muuttui rauhaksi, joka on vakuutesi.
Tämä ei koske ainoastaan sitä, että annat anteeksi jollekulle, -
vaan myös kipua, pelkoa, himoa, vihaa, syyllisyyttä ja häpeää.
Kaikki ne asiat tulivat ihmisiin vasta lankeemuksen jälkeen.
Aiemmin paratiisissa ihminen koki Jumalan tunteita ja hengen hedelmää.
Haluamme vaeltaa taas Hengessä eli pysyä viinipuussa Joh. 15:n mukaan.
Kipu, pelko, himo, viha, syyllisyys ja häpeä ovat helvetin lippuja.
Tämä on kiehtovaa.
Dennis opettaa lapsille, miten he saavat yhteyden henkeensä.
Näyttäisitkö, miten opettaisit lasta pudottautumaan henkeen?
On ihmeellistä, miten tehokasta on henkeen meneminen lasten kanssa.
Se toimii paremmin kuin aikuisilla.
Havainnollistan asiaa Jenniferin kanssa, vaikka hän ei olekaan lapsi.
Lasten kanssa käytän Ämpärimiestä. Käytän sitä Jenniferinkin kanssa, -
vaikka hänellä on hyvin korkea älykkyysosamäärä. Älä pahastu.
Aivan aluksi piti pyytää häntä sulkemaan silmät.
Hän on järki-ihminen.
Hän järkeili asiaa päässään, mutta pyysin laittamaan käden vatsalle.
Tekisimme hänestä lähteen.
Raamattu sanoo, että vatsasta kumpuavat elävän veden virrat.
Tee nyt näin: Anna ämpärin eli huomion siirtyä pois päästä -
ja laskeutua alas sinne, missä elävät vedet ovat.
Jen hymyilee jo. Henkesi todistaa rauhasta ja ilosta, joka tuolla on.
Se on hyvä tunne. Ämpäri siis laskeutui alas, -
ja tavoitteena on nyt, että pystyisimme pysymään siellä.
Sait yhteyden Jumalaan sinussa.
Tuntemasi rauha on Hänen läsnäolonsa ja herruutensa.
Lapset rakastavat tätä, koska he reagoivat tunteillaan niin herkästi.
Tämä rauhan kokemus koukuttaa.
Jos siellä tuntuu jokin kiusaavan, niin se annetaan Jeesuksen käsiin.
Näen, kuinka lapsen ilme muuttuu.
Lapset ovat ankaria itseään kohtaan.
Opetan, miten anteeksianto otetaan vastaan Anteeksiantajalta sinussa, -
kunnes aletaan kokea rauhaa, ja lopulta he aina alkavat hymyillä.
Eräs poika ei mennyt kesän jälkeen kouluun kokonaiseen viikkoon, -
koska kesällä hän vahingossa kaatui leikkiessään lemmikkikaninsa kanssa.
Kanin niska murtui. Poika järkyttyi.
Poika oli niin masentunut, että hänen annettiin jäädä kotiin.
Hän ilmestyi kouluun juuri silloin, kun opetimme siellä Jenin kanssa.
Opettaja kertoi, mitä oli käynyt. Poika istui liikkumatta tuolillaan.
Kysyin: "Onko kenellekään tapahtunut mitään kurjaa?"
Hän viittasi, ja pyysin hänet eteen. Meillä oli kuva Ämpärimiehestä.
Se on kuin vanha kaivo, jossa on veivi, köysi ja ämpäri.
Hän sanoi, että kipu on vatsassa. Vatsahan on tunteiden tyyssija.
Kysyin, onko Jeesus pojan sydämessä.
Poika nyökkäsi. Sanoin hänelle:
"Ota vastaan anteeksianto siitä, että pidit itseäsi murhaajana.
Jeesus ei näe sinua niin." Poika alkoi heti hymyillä, silmät kiinni.
Elä Jeesuksen kanssa samalla tavalla, kuin vastaanotit Hänet.
On opittava pysymään hengessä. - Miten se tapahtuu?
Siten, että rakastut anteeksiannon viestiin. Herra opetti sen näin:
"Älä anna minkään tulla sen väliin, mitä meillä on keskenämme."
Se tarkoitti hengen yhteyttä Hengen kanssa, rauhaa ja Jumalan hallintaa.
Jos jokin asia varasti huomioni tai rauhani, palasin heti takaisin.
Otin anteeksiannon joskus siitäkin, etten heti ollut torjunut kiusausta.
Rauha piti minut kiinni Hänessä.
Olen toiminut monissa armolahjoissa. Ne ovat ilmestyksen välähdyksiä.
Salaisessa paikassa on kyse yhteydessä pysymisestä.
Haluaisitko mieluummin nähdä ja kuulla silloin tällöin -
vai olla kosketuksissa jatkuvasti?
Minä haluan tuntea pulppuamisen jatkuvasti. - Herra sanoi minulle, -
että voin jatkuvasti koskettaa. Kaikki muu on hetkittäistä.
Haluatko jotakin hetkittäistä vai yltäkylläisen suhteen joka hetki?
Se, mitä kuvaat, on normaalia.
Ensimmäinen askel tähän normaaliin on tietää, että Jeesus elää sisälläsi.
Toista tämä rukous perässäni. Tarkoita sitä parhaasi mukaan.
Rukoile ääneen: Rakas Jumala. Olen tehnyt monia virheitä.
Kadun niitä todella paljon.
Minä uskon, -
että Jeesuksen veri pesee pois kaikki ne virheet.
Sinä et muista niitä enää, ja minä olen puhdas.
Nyt kun olen puhdas, Jeesus, tule asumaan sisälleni.
Teen Sinusta Vapahtajani ja koko elämäni Herran.
Aamen.
Dennis ja Jennifer, tahtoisin teidän rukoilevan.
Ajattele ihmistä, jolle pitää antaa anteeksi. Dennis, johda meitä.
Sulje silmäsi. - Voit laittaa käden vatsalle.
Mene henkeesi.
Jokaiseen henkilöön, jonka näet mielessäsi, liittyy jokin tunne.
Jokaiseen ajatukseen liittyy jokin tunne, vaikka et osaa sitä kuvailla.
Se poikkeaa Jumalan rauhasta.
Jeesus on sinussa, siinä uudessa luomuksessa, joka liitettiin Häneen.
Sinä ja Jeesus yhdessä, Hengen kautta, vapautatte anteeksiannon -
suoraan ällötyksen tunteen läpi, kun katsot mielessäsi tätä ihmistä.
Kun tuo ällötys vatsanpohjassasi muuttuu rauhaksi, -
olet valmis.
Seuraavaksi koettelemme hengen, kuten Raamattu neuvoo, -
jotta sinun ei tarvitse tehdä äskeistä koko ajan uudestaan.
Kuvittele sama ihminen rukouksen asenteella. Jos et tunne mitään, -
tapahtui yliluonnollinen vaihtokauppa tai siirto.
Kukaan ei voi riistää tuota rauhaa.
Anteeksiantamisesta sanotaan, että siihen liittyy asian unohtaminen.
Unohdat sen hengessäsi, koska olet puhdas.
Tapahtumasta jää mieleesi kuitenkin muisto, jonka perusteella opimme.
Jumala oli mielistynyt Daavidiin, joka teki "kaikessa Hänen tahtonsa".
Daavid syyllistyi virheisiinkin, mutta hänet pestiin puhtaaksi.
Taivaallinen kirjanpito hengessäsi on pesty puhtaaksi.
Koettele, tuntuuko henkesi puhtaalta tuomitsemasi ihmisen suhteen.
Se, mitä he tekivät menneessä, -
unohdetaan vain hengessä, taivaallisessa kirjanpidossa.
Älä leiki muistinmenetystä, Jumalakaan ei kärsi sellaisesta.
Hän tietää menneesi, mutta se ei tuota enää kipua. Se on todistus.
Vapaudut kielteisistä tunteista ihmistä kohtaan.
Menneisyyden tapahtumia ei voi muuttaa, mutta niistä voi vapautua.
On niin hyvä olla vapaa.
Messiaamme sanoi näin: "Te tulette tuntemaan totuuden, -
ja totuus on tekevä teidät vapaiksi", kaikilla elämänalueilla.
Jeshuan nimessä, puhun vapautta.
Aamen.
Olemme 20 vuoden aikana löytäneet yli tuhat uutta planeettaa.
Linnunradalla on ainakin sata miljardia tähteä.
Galaksejakin on sama määrä.
Tähtiä on enemmän kuin hiekanjyviä kaikilla maailman rannoilla yhteensä.
Joka sekunti syntyy 4 800 tähteä.
Aivoissamme on keskimäärin 86 miljardia neuronia.
Kehossasi on DNA:ta yhteensä 55 miljardia kilometriä.
Se ulottuisi Plutoon ja takaisin kuusi kertaa.
Kehosi verisuonten yhteenlaskettu pituus on 100 000 kilometriä.
Se ulottuisi Maan ympäri 2,5 kertaa.
Hermoimpulssit kulkevat jopa 400 kilometrin tuntinopeutta, -
nopeammin kuin F1-auto.
Aivot suoriutuvat 38 000 biljoonasta laskutoimituksesta sekunnissa.
Maailman tehokkaimman supertietokoneen teho -
on tästä vain 0,002 prosenttia.
Onko tämä kaikki syntynyt sattumalta?
Vai onko se huolellisesti suunniteltu?
Onko olemassa Luoja, jolla on suunnitelma sinulle?
Tarjoamme kirjaa, joka vastaa näihin ja muihin kysymyksiin.
Lataa ilmainen "They Thought for Themselves" -kirja -
ruudussa näkyvältä sivulta.
Ensi viikon ohjelmassa:
Olen Brian Starley.
Meidän tulisi tavoitella Hengen lahjoja innokkaasti.
Liity seuraani ensi jaksossa.
Opetan, miten Pyhän Hengen kanssa tehdään yhteistyötä -
ja miten Hengen lahjoja käytetään.
Suomennos: Katri Filppu